Rozwodecy
Rozwodecy (něm. Rodewitz/Spree) su wjes ze 450 wobydlerjemi (2009) w juhu hornjołužiskeho wokrjesa Budyšin. Słušeja k městu Šěrachow-Korzym a leža mjez 238 a 255 m nad mórskej hładźinu na zapadnym boku Sprjewje. Hač do lěta 1999 běchu samostatna gmejna z wjesnymaj dźělomaj Słónčna Hora a Bjedrusk (wot 1936).
Susodne wjeski su Budestecy w sewjeru, Jiłocy w sewjerowuchodźe, Bjedrusk we wuchodźe, Korzym w juhozapadźe a sydlišćo Słónčna Hora w zapadźe.
Stawizny[wobdźěłać]
Prěnje historiske naspomnjenje jako knježe sydło Rodeswiz je z lěta 1232[1].
W lěće 1884 měješe wjes po Mukowej statistice 386 wobydlerjow, mjez nimi 281 Serbow (73 %).[2] Arnošt Černik zwěsći 1956 serbski podźěl wobydlerstwa wot jenož hišće 15 %. Rozwodecy mějachu swójski serbski dialekt, kotryž mjeztym wjace njedawa.
Wosobiny[wobdźěłać]
- Jan Lajnert (1892–1974) – serbski wučer, basnik a spisowaćel, narodźeny w Słonej Boršći
Žórła[wobdźěłać]
- ↑ Rozwodecy w Digitalnym stawizniskim zapisu městnow Sakskeje (něm.)
- ↑ Ernst Tschernik: Die Entwicklung der sorbischen Bevölkerung. Akademie-Verlag, Berlin 1954, str. 59.
pol_Latn szl_Latn szl_Latn szl_Latn hrv_Latn szl_Latn mos_Latn szl_Latn szl_Latn szl_Latn deu_Latn